रियाज हाशमी के इस्तीफे से दैनिक जागरण, मेरठ को फिर काफी बड़ा झटका लगा है. जागरण, वेस्ट यूपी के पुराने लोगों में से एक रियाज हाशमी लंबे समय से सहारनपुर में ब्यूरो चीफ के रूप में कार्यरत रहे. आठ माह पहले उन्होंने मेरठ में बतौर वेस्ट यूपी स्टेट डेस्क हेड ज्वाइन किया था. रियाज़ हाशमी जागरण के पुराने और कर्मठ लोगों में गिने जाते रहे हैं. 1999 में अमर उजाला हरियाणा में लांचिंग कराते समय ही रियाज़ को दैनिक जागरण प्रबंधन सहारनपुर में बतौर ब्यूरो चीफ लाया था. तब दैनिक जागरण की शहर में 1700 और जिले में 4 हजार कॉपियां बिकती थीं.